. pielikums

VALSTS IEŅĒMUMU DIENESTS

(reģ. Nr. 90000069281, www.vid.gov.lv)

izsludina konkursu uz

**Personālvadības pārvaldes**

**Personāla administrēšanas daļas**

**galvenā/-ās personāla speciālista/-es**

**darbinieka amatu**

(vakance uz nenoteiktu laiku)

Personālvadības pārvaldes kompetencē ir Valsts ieņēmumu dienesta atbalsta funkcijas īstenošana personāla vadības, procesu vadības un juridisko jautājumu, kas izriet no darba un civildienesta tiesiskajām attiecībām, jomā, kā arī Valsts ieņēmumu dienesta darbības nodrošināšanai civilās aizsardzības, darba aizsardzības un ugunsdrošības jomā.

**Ja Tev ir:**

* atbilstība likuma „Par Valsts ieņēmumu dienestu” 17.panta otrās daļas prasībām (tajā skaitā valsts valodas prasme C līmeņa 2.pakāpe);
* pirmā līmeņa profesionālā augstākā (koledžas) izglītība vēlama sociālajās zinātnēs, komerczinībās vai tiesībās;
* darba attiecību regulējošo normatīvo aktu pārzināšana;
* prasme vienlaikus strādāt ar liela apjoma dažāda veida sarežģītu informāciju, noteikt prioritātes;
* prasme analizēt situāciju un rīcības sekas, atrast pareizāko risinājumu;
* prasme strādāt paaugstinātas intensitātes apstākļos;
* labas prasmes darbā ar datoru (Microsoft Outlook, Word, Excel, Power Point);
* nevainojama reputācija.

**Ja vēlies ieguldīt savas zināšanas un prasmes interesantā un dinamiskā darbā un:**

* veikt regulāru pretendentu datu un personāla atlases procesa dokumentācijas uzkrāšanu, sistematizēšanu un aktualizēšanu;
* sagatavot un nosūtīt informāciju izglītības iestādēm par vakanto amatu konkursu sludinājumiem;
* veikt regulāru un savlaicīgu datu par VID personālu ievadi Resursu vadības sistēmā HORIZON;
* aktualizēt un uzturēt personas lietas, nodrošinot savlaicīgu personāla plūsmas procesa dokumentu ievietošanu tajās;
* sagatavot rīkojumus par personāla darba tiesisko attiecību nodibināšanu, grozīšanu, izbeigšanu, darba samaksas noteikšanu;

**Pievienojies mūsu kolektīvam, jo mēs piedāvājam:**

* personīgo izaugsmi un profesionālo zināšanu pilnveidošanu;
* iespēju piedalīties dažādās apmācību programmās;
* sociālās garantijas;
* veselības apdrošināšanas polisi.

**Priekšrocības pretendentiem ar:**

* darba pieredzi ar Resursu vadības sistēmu HORIZON.

**Darbinieka darba vieta:** Talejas iela 1, Rīga

**Darbinieka amatam noteikta:** 30.saime “Personāla vadība”, III līmenis, 9.mēnešalgu grupa. Bruto mēnešalga no 701 līdz 973 EUR (atkarībā no kategorijas, kuru nosaka, ņemot vērā pretendenta profesionālo pieredzi attiecīgajā jomā, kas iegūta pēdējo piecu gadu laikā un ir būtiska iestādes funkciju izpildei).

Pieteikuma vēstuli, dzīvesgaitas aprakstu (Curriculum Vitae (CV)), izglītību apliecinoša dokumenta kopiju līdz 10.aprīlim lūdzam nosūtīt Valsts ieņēmumu dienestam, Talejas ielā 1, Rīgā, LV-1978, vai uz e-pasta adresi VID.konkursi@vid.gov.lv ar norādi “Konkurss uz PP\_PadmD\_GPS\_Vards\_Uzvards”.

Pretendentiem, kuri izglītību ir ieguvuši ārvalstīs, lūdzam pievienot dokumentu par tās akadēmisko atzīšanu Latvijā.

Tiks izskatīti to pretendentu pieteikumi, kuri ir iesnieguši visus norādītos dokumentus. Sazināsimies ar tiem pretendentiem, kuri tiks izvirzīti personāla atlases otrajai kārtai.

Piesakot savu kandidatūru vakantajam darbinieka amatam, pretendents apliecina, ak atbilst likuma “Par Valsts ieņēmumu dienesta” 17.panta otrās daļas prasībām.

Pieteikuma dokumentos norādītie personas dati tiks apstrādāti, lai nodrošinātu šī atlases konkursa norisi atbilstoši normatīvajiem aktiem nodarbinātības jomā. Atbilstoši Vispārīgās datu aizsardzības regulas 13.panta 1.punktam sniedzam informāciju par iesniegto personas datu apstrādes tālākajām darbībām VID:

* personas datu apstrādes pārzinis ir VID Talejas ielā 1, Rīgā, LV-1978, tālr.67122630;
* datu apstrādes juridiskais pamats – Vispārīgās datu aizsardzības regulas 6. panta 1. punkta b) apakšpunkts un c) apakšpunkts 9. panta 2. punkta b) apakšpunkts un Darba likums.

Ja Tev ir neskaidrības par konkursu, zvani mums pa tālruni 67122630 vai uzdod savu jautājumu, rakstot e-pastu uz [VID.konkursi@vid.gov.lv](mailto:VID.konkursi@vid.gov.lv) ar norādi: „Jautājums par konkursu”.